Imom Muhammad Ibn Saud Islom universiteti. Imom Muhammad Ibn Saud Islom universiteti (IMSIU) (), odatda Al-Imom universiteti nomi bilan tanilgan, Saudiya Arabistonining Ar-Riyod shahridagi Shamal sub-munitsipalitetidagi davlat universitetidir. U 1950-yilda Saudiya Arabistonining birinchi bosh muftiysi Muhammad ibn Ibrohim ash-Shayx tomonidan islom diniy seminariyasi sifatida tashkil etilgan. U 1953-yilda Shariat kolleji deb qayta nomlangan, boshqa kollejlarni oʻzida birlashtirib toʻlaqonli universitetga aylangan, 1974-yilda hozirgi nomini olgan. Universitet filiallari Indoneziya va Jibutida xorijda ham faoliyat yuritadi. Hozirgi universitet binosining tamal toshi 1982-yil 5-yanvarda qirol Xolid Ibn Abdulaziz As Saud davrida qoʻyilgan. 1990-yilda ochilgan Universitet tarkibiga 14 ta kollej, 3 ta oliy institut, Qirollik ichidagi 70 ta ilmiy institut va Indoneziya va Jibutidagi Qirollikdan tashqari beshta institut ham kiradi. Hozirda institut tarkibida 60 000 dan ortiq talaba va 4 000 professor-oʻqituvchilari bor. Tarixi. 1950-yilda qirol Abdulaziz Muhammad ibn Ibrohimga Ar-Riyodda Islom institutini tashkil etish buyrugʻi topshirilgan. Imom Muhammad ibn Saud islom universiteti 1974-yilda tashkil etilgan. Universitet Diriya amiri va birinchi Saudiya davlati asoschisi Muhammad bin Saud Al Muqrin sharafiga shunday nomlangan. Kollejlar. Manba: Muhandislik kolleji Tibbiyot kolleji Kompyuter va axborot fanlari kolleji Fanlar kolleji Iqtisodiyot va maʼmuriy fanlar kolleji Ijtimoiy fanlar kolleji Arab tili kolleji Media va kommunikatsiya kolleji Tillar va tarjimonlik kolleji Shariat kolleji Din asoslari kolleji Uzluksiz taʼlim va jamoat xizmatlari kolleji Shariat [Ilohiy qonunlar] va islomshunoslik kolleji, Al-Ahso viloyati Taʼlim kolleji Institutlar. Oliy sud instituti Oliy Davo va Ixtisob instituti Arab tilini oʻqitish instituti Talabalarga yordam va turar-joy. Universitet fan va sogʻliqni saqlash yoʻnalishi talabalariga oyiga 990 SR ($264) va gumanitar fanlar talabalari uchun oyiga 840 SR ($224), xorijiy kitoblarga 75% chegirma va universitet turar-joy/yotoqxonalar majmuasida toʻliq jihozlangan turar joy, oziq-ovqat bilan taʼminlaydi. Shuningdek universitet restoranidan foydalanish, bepul davolanish va oʻz mamlakatiga qaytish chiptalari ham toʻliq qoplab beriladi. Universitet kutubxonasi Shahzoda Sultonning Fan va bilim kutubxonasi nomi bilan mashhur. Kutubxona 1952-yilda tashkil etilgan va shahardagi turli maktablar bilan birgalikda ffaoliyat olib boradi. Kutubxona Jahon raqamli kutubxonasining hamkori hisoblanadi. Oʻquv dasturi. Universitet oʻn toʻrtta kollejdan tashkil topgan. Oʻn toʻrtta kollejda asosiy eʼtibor shariat, islom, arab tili, ijtimoiy fanlar, advokatlik va media tadqiqotlari, til va tarjima, informatika va axborot fanlari, iqtisod va maʼmuriy fanlar, rasmiy fanlar, tibbiyot va muhandislik yoʻnalishlariga qaratilgan. Universitetda arab tilidagi matnlarni xorijiy tillarga tarjima qilish va xorijiy tildagi matnlarni arab tiliga tarjima qilish ("arablashtirish") bilan shugʻullanadigan Tarjima va arablashtirish instituti faoliyat olib boradi. Darsdan tashqari mashgʻulotlar. Universitetda "Mir’at al-Jomi’ah" ( (Ingliz tili:"University Mirror") nomli gazeta nashr etiladi. Sport va anʼanalar. Imom Muhammad bin Saud Islom universitetida futbol jamoasi, voleybol jamoasi va stadion mavjud.